РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број: 06-2/170-24

25. новембар 2024. године

Б е о г р а д

ЗАПИСНИК

СА 22. СЕДНИЦЕ ОДБОРА ЗА АДМИНИСТРАТИВНО-БУЏЕТСКA И МАНДАТНО-ИМУНИТЕТСКА ПИТАЊА, ОДРЖАНЕ 25. НОВЕМБРА 2024. ГОДИНЕ

Седница је почела у 12,00 часова.

Седници је, сагласно члану 70. став 1. алинеја прва Пословника Народне скупштине, председавао Миленко Јованов, председник Одбора.

Седници су присуствовали чланови Одбора: Игор Д. Јакшић, Оља Петровић, Милољуб Албијанић, Дане Станојчић, Александар Југовић, Горан Милић, Стефан Китановић, Ђорђе Комленски и Бранимир Јовановић.

Седници нису присуствовали чланови Одбора: Снежана Пауновић, Бранко Лукић, Јелена Милошевић, Мирослав Алексић, Стефан Јањић, Драгана Ракић и Војислав Михаиловић.

Седници је присуствовао Марко Милошевић, заменик члана Снежане Пауновић.

На предлог председника, Одбор је једногласно утврдио следећи

Д н е в н и р е д:

1. Обавештење о разлогу престанка мандата народном посланику Драгану Марковићу (01 број: 013-2792/24 од 23. новембра 2024. године).

**Прва тачка дневног реда**: Обавештење о разлогу престанка мандата народном посланику Драгану Марковићу (01 број: 013-2792/24 од 23. новембра 2024. године)

Председник Одбора је поводом обавештења о наступању смрти Драгана Марковића народног посланика, указао да је потребно да Одбор, у складу са чл. 131. и 133. Закона о избору народних посланика, поднесе Народној скупштини Извештај о наступању смрти именованог народног посланика.

Дискусије није било.

Одбор је, на предлог председника, једногласно усвојио и Народној скупштини поднео следећи

И З В Е Ш Т А Ј

Одбор је размотрио обавештење о наступању смрти народног посланика Драгана Марковића, изабраног са Изборне листе „ИВИЦА ДАЧИЋ - ПРЕМИЈЕР СРБИЈЕ“ и утврдио да је наступио случај из члана 131. став 2. тачка 1. Закона о избору народних посланика у коме се наступање смрти наводи као један од разлога за престанак мандата народном посланику пре него што се потврде мандати за две трећине народних посланика из наредног сазива Народне скупштине.

Мандат народног посланика престаје даном наступања случаја који представља разлог за престанак мандата, у складу са чланом 131. став 3. Закона о избору народних посланика, те Одбор предлаже да Народна скупштина у смислу члана 133. истог закона, констатује да је именованом престао мандат народног посланика.

Попуњавање упражњених посланичких места извршиће се додељивањем мандата другим кандидатима у складу са чл. 134. и 135. Закона.

За известиоца Одбора на седници Народне скупштине одређен је Миленко Јованов, председник Одбора.

\* \* \*

Седница је завршена у 12,05 часова.

Саставни део овог записника чини обрађени тонски снимак седнице Одбора.

СЕКРЕТАР ПРЕДСЕДНИК

Светлана Дедић Миленко Јованов